
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1960 

31 Δεκεμβρίου 2004 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 


επωνυμία «ΚΛΗΡΟΔΟΤΗΜΑ ΒΑΣ. ΑΘΑΝΑΣΙΟΥ, 
ΠΡΩΘΙΕΡΕΩΣ» και κύρωση του οργανισμού αυτού. 1 

ΑΠΟΦΑΣΕΙΣ 

Διάθεση ομολόγων στο Ταμείο Νομικών. 2 

Είσπραξη εσόδων Ν.Π.Δ.Δ. από τις Δημόσιες Οικονο¬ 
μικές Υπηρεσίες (Δ.Ο.Υ.). 3 

Ένταξη στην επικουρική ασφάλιση του ΚΠΥ υπαλλή¬ 
λων της Πλοηγικής Υπηρεσίας. 4 

χορήγηση άδειας άσκησης επαγγέλματος Κοινωνικού 
Λειτουργού στην Τσακανίκα Αγγελική του Πέτρου . 5 


ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΒΑΣ. ΑΘΑΝΑΣΙΟΥ, ΠΡΩ¬ 
ΘΙΕΡΕΩΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. α) Την από 30.5.1892 ιδιόγραφη διαθήκη του Βασιλεί¬ 
ου Αθανασίου, που δημοσιεύθηκε με το από 24.3.1894 
πρακτικό του Πρωτοδικείου Αθηνών, με την οποία σύστη¬ 
σε κοινωφελές ίδρυμα με την επωνυμία «ΚΛΗΡΟΔΟΤΗΜΑ 
ΒΑΣ. ΑΘΑΝΑΣΙΟΥ, ΠΡΩΘΙΕΡΕΩΣ» και με έδρα τις Αιγές 
Αιγείρας και β) την υπ’ αριθμ. 7957/2001 απόφαση του 
Εφετείου Αθηνών, περί επωφελέστερης διάθεσης της πε¬ 
ριουσίας του ιδρύματος. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 26.4.2004 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 14650/ΔΙΘΕ85/17.3.2004 κοινή από¬ 
φαση του Πρωθυπουργού και του Υπουργού Οικονομίας 


και Οικονομικών (ΦΕΚ 519Β), περί καθορισμού αρμοδιο¬ 
τήτων των Υφυπουργών Οικονομίας και Οικονομικών. 

4. Την υπ’ αριθμ. 27304/17.3.2004 κοινή απόφαση του 
Πρωθυπουργού και του Υπουργού Υγείας και Κοινωνικής 
Αλληλεγγύης (ΦΕΚ 517Β), περί ανάθεσης αρμοδιοτήτων 
στους Υφυπουργούς Υγείας και Κοινωνικής Αλληλεγγύης 
Αθανάσιο Γιαννόπουλο και Γεώργιο Κωνσταντόπουλο. 

Με πρόταση του Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών και Υγείας και Κοινωνικής Αλληλεγγύης αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΛΗΡΟΔΟΤΗΜΑ ΒΑΣ. ΑΘΑΝΑΣΙΟΥ, 
ΠΡΩΘΙΕΡΕΩΣ», η οποία έγινε από τον Βασίλειο Αθανασί¬ 
ου με την από 30.5.1892 ιδιόγραφη διαθήκη του, που δη¬ 
μοσιεύθηκε με το από 24.3.1894 πρακτικό του Πρωτοδι¬ 
κείου Αθηνών, όπως αυτή τροποποιήθηκε με την υπ’ 
αριθμ. 7957/2001 απόφαση του Εφετείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών, Εθνικής Παιδείας και 
Θρησκευμάτων και Υγείας και Κοινωνικής Αλληλεγγύης 
και διέπεται από τις διατάξεις της ανωτέρω συστατικής 
του πράξης, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκ- 
δοθούν σε εκτέλεση του Νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΛΗΡΟΔΟΤΗΜΑ ΒΑΣ. ΑΘΑΝΑΣΙΟΥ, 
ΠΡΩΘΙΕΡΕΩΣ» 

Άρθρο 1 

Μορφή-Επωνυμία-Έδρα-Σφραγίδα 

Το κοινωφελές ίδρυμα με την επωνυμία «ΚΛΗΡΟΔΟΤΗ¬ 
ΜΑ ΒΑΣ. ΑΘΑΝΑΣΙΟΥ, ΠΡΩΘΙΕΡΕΩΣ», που συστήθηκε 
από τον Βασίλειο Αθανασίου με την από 30.5.1892 ιδιό¬ 
γραφη διαθήκη του, που δημοσιεύθηκε με το από 
24.3.1894 πρακτικό του Πρωτοδικείου Αθηνών, αποτελεί 
νομικό πρόσωπο ιδιωτικού δικαίου και διέπεται από τις 

διατάξεις της ανωτέρω συστατικής πράξης, του παρό¬ 
ντος οργανισμού, του Α.Ν. 2039/1939 όπως κάθε φορά 
ισχύει ο Νόμος αυτός και των διαταγμάτων που εκδόθη- 
καν ή θα εκδοθούν σε εκτέλεση του Νόμου τούτου. 

1. Έδρα του ιδρύματος είναι οι Αιγές Αιγείρας. 

2. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: 

α) Η χορήγηση υποτροφίας, κάθε έτος, σε ένα ή περισ¬ 
σοτέρους οικονομικά αδυνάτους φοιτητές ή σπουδαστές 
από το χωριό Βλωβοκάς, νυν Αιγές του Δήμου Αιγείρας 
της επαρχίας Αιγιαλείας. 

β) Η οικονομική ενίσχυση με τη μορφή γαμήλιου βοηθή¬ 
ματος, ενός ή περισσοτέρων οικονομικά αδυνάτων κορι- 
τσιών από το ίδιο χωριό. 

γ) Η οικονομική κατ’ έτος ενίσχυση της ενορίας Αγίας 
Τριάδοςτου ίδιου χωριού, για την προμήθεια κεριών. 

Άρθρο 3 

Περιουσία - Πόροι 

Περιουσίατου ιδρύματος αποτελούν: 1904 μετοχές της 
Τράπεζας της Ελλάδος και 17.530 μετοχές της Εθνικής 
Τράπεζας, οι οποίες είναι αναπαλλοτρίωτες. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από τριμελές Διοικητικό Συμ¬ 
βούλιο, όπως αυτό ορίζεται στη διαθήκη, με το όροτο ένα 
μέλος να προέρχεται πάντοτε από την πατρική οικία του 
διαθέτη Παπανικολάου. 

Το σημερινό Διοικητικό Συμβούλιο αποτελείται από 
τους: 

1) Αθανάσιο Γ. Παλαιολογόπουλο 

2) Σοφία Βλ. Καραμάνου και 

3) Λεωνίδα Διον. Γεωργόπουλο . 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, το Γραμ- 
ματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
εξάμηνο και εκτάκτως όποτε το ζητήσει ο Πρόεδρος ή ένα 
από τα μέλη του, με γραπτή αίτησή του προς τον Πρόε¬ 
δρο, πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 


ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρ. 3 
του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρού νται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. Τα μέλη του Διοικητικού Συμβουλίου δικαιούνται κατ’ 
έτος αμοιβή, σύμφωνα μετά οριζόμενα στη διαθήκη. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσίατου ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς καιτην αμοιβή του, σύμφωνα με τους όρουςτων συλ¬ 
λογικών συμβάσεων εργασίας καιτις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 

αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Διοικητικού Συμ¬ 
βουλίου τουλάχιστον τρεις (3) μέρες πριν από τη συνε¬ 
δρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύματοςτούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
Α.Ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του 
ιδρύματος, το ύψος του οποίου καθορίζεται με από¬ 
φαση του Διοικητικού Συμβουλίου στην αρχή κάθε 
έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 


δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι φοιτητές ή σπουδα¬ 
στές που είναι γραμμένοι σε Α.Ε.Ι. ή Τ.Ε.Ι., έχουν γεννηθεί 
οι ίδιοι ή οι γονείς τους στο χωριό Βλωβοκάς, νυνΑιγές και 
είναι οικονομικά αδύνατοι. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις του παρόντος 
οργανισμού, του Α.Ν. 2039/1939 και του από 18.8.1941 Κ. 
Δ/τος (ΦΕΚ286Α). 

Άρθρο 10 

Χορήγηση υποτροφιών 

Ι.Το ποσό της μηνιαίας υποτροφίας καθορίζεται με 
απόφαση του Διοικητικού Συμβουλίου, ανάλογα με το 
ύψος των καθαρών εσόδων του ιδρύματος καιτον αριθμό 
των υποτρόφων, πάντοτε όμως μέσα στα προβλεπόμενα 
από τις διατάξεις του άρθρου 54 του Α.Ν. 2039/1939 όρια 
και του άρθρου 28 του από 18.8.1941 Καν. Δ/τος (ΦΕΚ 
286Α). 

2. Οι υποτροφίες καταβάλλονται στους δικαιούχους 
σύμφωνα με τις διατάξεις του άρθρου 33 του από 
18.8.1941 Καν. Δ/τος (ΦΕΚ286Α). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις του άρθρου 29 του παραπάνω Καν. Δ/τος, οι οποίες 
διαπιστώνονται με πράξη του Διοικητικού Συμβουλίου 
του ιδρύματος, που έχει υποχρέωση να παρακολουθεί 
την όλη πορεία των σπουδών των υποτρόφων και να αξιώ¬ 
νει απ’ αυτούς την υποβολή, κάθε έτος, αποδεικτικών 
στοιχείων της επίδοσής τους. 

Άρθρο 11 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί μεπρο- 
κήρυξη-πρόσκλησή του κάθε χρόνο, όλες τις ενδιαφερό- 
μενες νέες που δικαιούνται οικονομική ενίσχυση λόγω γά¬ 
μου, να υποβάλουν μέσα σε τακτή προθεσμία, σχετική αί¬ 
τηση με τα απαραίτητα δικαιολογητικά που αναφέρονται 
στην παραπάνω προκήρυξη-πρόσκληση. Αντίγραφο της 
προκήρυξης πρόσκλησης πρέπει, με φροντίδα του Διοι¬ 
κητικού Συμβουλίου του ιδρύματος, νατοιχοκολλείται, με 
αποδεικτικό, έξω από τα γραφεία του ιδρύματος, του Δή¬ 
μου, καθώς και έξω από τους Ιερούς Ναούς και να δημο¬ 
σιεύεται μία φορά σε μία τοπική, κατά προτίμηση ημερή¬ 
σια, εφημερίδατηςπεριφέρειαςτου ιδρύματος, σαράντα 
πέντε (45) τουλάχιστον ημέρες πριν από τη λήξη της τε- 
θείσας προθεσμίας. 

2. Δικαίωμα οικονομικής ενίσχυσης έχουν οι νέες που 
έχουν ηλικία, από τη μικρότερη που επιτρέπουν οι ισχύ- 
ουσες κάθε φορά διατάξεις του Αστικού Κώδικα για τη 
σύναψη έγκυρου γάμου, μέχρι και την ηλικία των 45 ετών, 
έχουν τελέσει γάμο το έτος της απονομής της οικονομι¬ 
κής ενίσχυσης ή το αμέσως προηγούμενο, έχουν γεννη- 

θεί οι ίδιες ή οι γονείς τους στο χωριό Βλωβοκάς, νυν Αί¬ 
γες και είναι οικονομικά αδύνατες. 

3. Το Διοικητικό Συμβούλιο, μετά τη λήξη της παρα¬ 
πάνω προθεσμίας, εξετάζει τις αιτήσεις και τα λοιπά δι- 
καιολογητικά που υποβλήθηκαν και επιλέγει- ανακη- 
ρύσσει, με αιτιολογημένη απόφασή του, τις δικαιούμε¬ 
νες οικονομική ενίσχυση. Σε περίπτωση κατά την οποία 
ο αριθμός των υποψηφίων, που πληρούν τις προϋποθέ¬ 
σεις και έχουν τα ίδια προσόντα, είναι μεγαλύτερος από 
τον αριθμό των οικονομικών ενισχύσεων, που πρόκειται 
να δοθούν, γίνεται δημόσια κλήρωση από το Διοικητικό 
Συμβούλιο του ιδρύματος. Σε περίπτωση που κάποιο 
δικαιολογητικό των υποψηφίων είναι ατελές, ως προς 
ένα ή περισσότερα στοιχεία αυτού, το Διοικητικό Συμ¬ 
βούλιο, καλεί την υποψήφια, με έγγραφη πρόσκλησή 
του, πριν αποφασίσει για την επιλογή των δικαιούχων, 
να συμπληρώσει τα στοιχεία, μέσα σε πέντε (5) ημέρες 
από την επίδοση, με σχετική απόδειξη, της παραπάνω 
πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολλείται, την ίδια ή την επόμενη ημέρα, έξω από τα 
γραφεία του ιδρύματος, του Δήμου, καθώς και έξω από 
τους Ιερούς Ναούς, με αποδεικτικό που θα υπογράφεται 
από το Γραμματέα ή άλλο εξουσιοδοτημένο υπάλληλο 
του ιδρύματος και από ένα δημότη. Μετην ίδια απόφαση, 
καλούνται επίσης οι ενδιαφερόμενος που απορρίφθηκαν, 
να υποβάλουν, εφόσον το επιθυμούν, σχετική ένσταση 
κατά της ανωτέρω απόφασης του Διοικητικού Συμβουλί¬ 
ου, μέσα σε δέκα (10) ημέρες από την τοιχοκόλληση αυ¬ 
τής. Η ένσταση κατατίθεται στο ίδρυμα με απόδειξη πα¬ 
ραλαβής. 

5. Μετά την παρέλευση της δεκαήμερης προθεσμίας 
της προηγουμένης παραγράφου και εφόσον δεν υποβλή¬ 
θηκε καμία ένσταση, δίνονται οι οικονομικές ενισχύσεις 
στους δικαιούχους. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλει αυτές μαζί με τα δικαιολογητικά όλων 
των υποψηφίων και τα λοιπά έγγραφα επιλογής και ανα¬ 
κήρυξης των δικαιούχων, καθώς και τις σχετικές απόψεις 
του Διοικητικού Συμβουλίου για τις ενστάσεις αυτές, στην 
αρμόδια αρχή, η οποία αφού ελέγξει αν τηρήθηκαν ή όχι 
οι διατάξεις της συστατικής πράξης του ιδρύματος, του 
παρόντος οργανισμού και των σχετικών νόμων, τα παρα¬ 
πέμπει με σχετική εισήγηση στο Συμβούλιο Εθνικών Κλη¬ 
ροδοτημάτων προς γνωμοδότηση. Μετά την παραπάνω 
γνωμοδότηση του Συμβουλίου Εθνικών Κληροδοτημά¬ 
των για το βάσιμο ή όχι των ενστάσεων, εκδίδεται απόφα¬ 
ση της αρμόδιας αρχής, με την οποία είναι δυνατό να 
εγκριθούν ή να απορριφθούν ή να τροποποιηθούν οι σχε¬ 
τικές αποφάσεις του Διοικητικού Συμβουλίου του ιδρύ¬ 
ματος, ως προς έναν ή περισσοτέρους υποψήφιους ή και 
να διαταχθεί η επανάληψη όλης της διαδικασίας επιλογής 
και ανακήρυξης της δικαιούχου της οικονομικής ενίσχυ¬ 
σης. 

7. Το ποσόντης οικονομικής ενίσχυσης καθορίζεται με 
απόφαση του Διοικητικού Συμβουλίου του ιδρύματος, 
ανάλογα με το ύψος των ετησίων εσόδων αυτού και τις οι¬ 
κονομικές συνθήκες που επικρατούν. 

Άρθρο 12 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 


ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβερνήσεως του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ 552, τ.Α'). 

Άρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνταιτα ονόμα¬ 
τα των υποτρόφων, η σχολή που φοιτούν, ο χρόνος και το 
ποσόν της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρ¬ 
θρου 34 του από 18.8.1941 Καν. Δ/τος. 

ε) Βιβλίο-μητρώο χορήγησης οικονομικών ενισχύσεων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραί¬ 
τητα για την παρακολούθηση της διαχείρισης της πε¬ 
ριουσίας του ιδρύματος και της εκτέλεσης των σκο¬ 
πών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο Νόμος ορί¬ 
ζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στο Δήμο Αιγεί- 
ρας, ως κεφάλαιο αυτοτελούς διαχείρισης, για την εκτέ¬ 
λεση των ίδιων σκοπών. 

Στην Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών και 

Υγείας και Κοινωνικής Αλληλεγγύης αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 21 Δεκεμβρίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 
-♦- 

ΑΠΟΦΑΣΕΙΣ 

Αριθ. 2/72394/0023 (2) 

Διάθεση ομολόγων στο Ταμείο Νομικών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και32τουΝ. 1914/1990 
(ΦΕΚ 178 Α/1990) «Εκσυγχρονισμός και Ανάπτυξη του 
Δημόσιου Τομέα και της κεφαλαιαγοράς, φορολογικές 
ρυθμίσεις και άλλες διατάξεις». 

2. Τις διατάξεις του άρθρου 1 του Ν. 2187/1994 «Ρύθμι¬ 
ση θεμάτων Δημοσίου Χρέους» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του Ν. 
2198/1994 (ΦΕΚ 43Α/22.3.1994) «Αύξηση αποδοχών δη¬ 
μοσίων υπαλλήλων, εν γένει σύναψη δανείων υπό του Ελ¬ 
ληνικού Δημοσίου και δημιουργία στην Τράπεζα της Ελ¬ 
λάδος Συστήματος Παρακολούθησης Συναλλαγών επί 
τίτλων με λογιστική μορφή (άυλοι τίτλοι)». 

4. Τις διατάξεις του Ν.Δ. 317/1969 (ΦΕΚ211), όπωςτρο- 
ποποιήθηκε με το άρθρο 14του Ν. 1512/1985. 

5. Τις διατάξεις του άρθρου 16 του Ν. 3297/2004 (ΦΕΚ 
259Α723.12.2004). 

6. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α /18.2.1997), όπως τροποποιήθηκε με το άρθρο 
9 του Ν. 2579/1998 (ΦΕΚ 31 Α'/17.2.1998), καθώς και τις 
διατάξεις του άρθρου 37 του Ν. 3130/2003 (ΦΕΚ 76/Α/ 
2003). 

7. Τις διατάξεις των άρθρων 90 και 91 του Ν. 2362/1995 
(ΦΕΚ 247 Α/27.11.1995) «Περί Δημοσίου Λογιστικού, 
ελέγχου των δαπανών του Κράτους και άλλες διατάξεις». 

8. Την υπ’ αριθμ. 2021180/2981/0023/1997 απόφαση 
του Υπουργού Οικονομικών «Περί των δαπανών εκδόσε- 
ως και εξυπηρετήσεως κ.λ.π. Κρατικών Δανείων». 

9. Την από 27.12.2004 σύμβαση μεταξύ του Ελληνικού 
Δημοσίου και του Ταμείου Νομικών με την οποία καθορί¬ 
στηκαν οι όροι και ο τρόπος εξόφλησης οφειλών του Ελ¬ 
ληνικού Δημοσίου προς το Ταμείο Νομικών. 

10. Την υπ’ αριθμ. 14650/ΔΙΟΕ 85/17.3.2004 (ΦΕΚ 
519/Β/19.04.2004) απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών». 

11. Την υπ’ αριθμ. 2024387/2870/0022/5.4.1990 (ΦΕΚ 
254 Β79.4.1990) απόφαση του Υπουργού Οικονομικών, η 
οποία κυρώθηκε με την παράγραφο 9 του άρθρου 24 του 


Ν. 1884/1990 (ΦΕΚ 81Α71990), καθώς και την υπ’ αριθμ. 
1016784/1299-25/0016/7.2.1997 (ΦΕΚ 120 Β726.2.1997) 
όμοια, αποφασίζουμε: 

1. Την έκδοση τίτλων του Ελληνικού Δημοσίου για την 
κάλυψη οφειλών του στο Ταμείο Νομικών συνολικού 
ύψους € 383.740.000,00, οι οποίες προέρχονται από την 
εφαρμογή των διατάξεων του άρθρου μόνου του Ν.Δ. 
317/1969 (ΦΕΚ 211), όπως τροποποιήθηκε με το άρθρο 
14 του Ν. 1512/1985 και εκδίδονται σύμφωνα με τις δια¬ 
τάξεις του άρθρου 16 του Ν. 3297/2004 (ΦΕΚ 259/Α7 
23.12.2004). 

2. Οι παραπάνω τίτλοι είναι ομόλογα χωρίς τοκομερίδια 
(ζθγο οουροη), ονομαστικής αξίας τριακοσίων ογδόντα 
τριών εκατομμυρίων επτακοσίων σαράντα χιλιάδων Ευ¬ 
ρώ (€ 383.740.000,00), θα διατεθούν στο Ταμείο Νομικών 
στις 27.12.2004 και έχουν τους παρακάτω όρους. 

• Τα ομόλογα ζθγο οουροη είναι ανώνυμα χρεόγραφα 
τα οποία εκδίδονται σε άϋλη μορφή, με κωδικό αριθμό 
(Ι5ΙΝ) ΟΒ 0326038 214, σταθερού επιτοκίου 3,85%, μι¬ 
κρότερης ονομαστικής αξίας 1 Ευρώ έκαστο (ΟΑ). 

• Έχουν διάρκεια δώδεκα ετών, με ημερομηνία έκδο¬ 
σης την 27.12.2004 και λήξης την 27.12.2016. 

• Τα ομόλογα ζθγο οουροη θα διατεθούν σε τιμή υπό το 
άρτιο, η οποία σύμφωνα με το επιτόκιο έκδοσης καθορί¬ 
ζεται σε 68,085686% επί της ονομαστικής αξίας, στο εξής 
τιμή διάθεσης (ΤΔ). Έτσι η τιμή διάθεσης των παραπάνω 
ομολόγων ζθγο οουροη είναι € 261.272.011,46. 

• Αποφέρουν τόκο από την ημερομηνία έκδοσής τους 
προς το παραπάνω σταθερό επιτόκιο για όλη τη διάρκειά 
τους. Ο τόκος υπολογίζεται εσωτερικώς με βάση έτος 
360 ημερών και πραγματικό αριθμό ημερών (ΑΟΤ/360). 

• Τα ομόλογα ζθγο οουροη είναι πληρωτέα την ημέρα 
της λήξης τους. 

• Η εξόφλησή τους γίνεται κατά την ημερομηνία πλη¬ 
ρωμής τους στην ονομαστική τους αξία. 

• Εάν η ημερομηνία πληρωμής των ομολόγων ζθγο 
οουροη συμπέσει με μη εργάσιμη ημέρα η εξόφληση θα 
γίνει την αμέσως επόμενη εργάσιμη χωρίς να πληρωθεί 
πρόσθετος τόκος. Εργάσιμη ημέρα θεωρείται η ημέρα 
κατά την οποία εκτελούν πληρωμές στην Ελλάδα, οι 
εμπορικές τράπεζες και οι αγορές συναλλάγματος και κα¬ 
τά την οποία λειτουργεί το σύστημα Τ.Α.Β.6. Ε.Τ.. 

• Η αξίωση των κομιστών για το κεφάλαιο και τους τό¬ 
κους υπόκειται σε πενταετή παραγραφή. 

• Οι φόροι των τόκων των ομολόγων ζθγο οουροη, πα- 
ρακρατούνται σύμφωνα με την κείμενη νομοθεσία περί 
των φόρων των τόκων των τίτλων του Ελληνικού Δημοσί¬ 
ου, όπως αυτή περιγράφεται στα έχοντας υπόψη της πα¬ 
ρούσας απόφασης με αριθμό 6. 

• Το Ελληνικό Δημόσιο διατηρεί το δικαίωμα με από¬ 
φαση του Υπουργού Οικονομικών, να προαγοράσει μέ¬ 
ρος ή το σύνολο των παραπάνω ομολόγων οποιαδήποτε 
χρονική στιγμή, είτε στην ανοικτή αγορά ή με οποιοδήπο- 
τε άλλο τρόπο. Στην προκειμένη περίπτωση θα λαμβάνε- 
ται υπόψη η Τρέχουσα αξία του ομολόγου (ΤΑ), η οποία 
υπολογίζεται με βάση τον ακόλουθο τύπο: 

ΤΑ= ΤΔ+{(ΑΗ/ΣΑΗ)*(ΟΑ-ΤΔ)}, όπου ΤΔ=Τιμή διάθε¬ 
σης, ΑΗ = αριθμός ημερών που έχουν παρέλθει από την 
ημερομηνία έκδοσης των ομολόγων μέχρι την ημερομη¬ 
νία υπολογισμού, ΣΑΗ = συνολικός αριθμός ημερών από 
τηνημερομηνίαέκδοσηςμέχριτηνημερομηνίαλήξηςτων 
ομολόγων, ΟΑ=ονομαστική αξία. 

3. Από το παραπάνω συνολικό ποσό έκδοσης που διατί- 

θεται στο Ταμείο Νομικών ποσοστό ίσο με το 10% αυτού, 
ήτοι€38.374.000,00 θα αποδοθεί, σύμφωνα με τις διατά¬ 
ξεις της υπ’ αριθμ. 1016784/1299-25/0016/7.2.1997(ΦΕΚ 
120Β/26.2.1997) απόφασης, στον Ειδικό λογαριασμό που 
τηρείται στην Τράπεζα της Ελλάδος με την ονομασία «Δι¬ 
καιώματα Βεβαίωσης και Είσπραξης Εσόδων υπέρ Τρί¬ 
των». 

Η παραπάνω παρακράτηση θα πραγματοποιηθεί από 
την Τράπεζα της Ελλάδος, κατά την ημέρα διάθεσης των 
ομολόγων. 

Κάλυψη Δαπάνης 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
τα επόμενα οικονομικά έτη, η οποία καλύπτεται από τις 
κατ' έτος προβλέψεις δαπανών εξυπηρέτησης του Δημο¬ 
σίου Χρέους, που εγγράφονται στους προϋπολογισμούς 
των αντίστοιχων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 1080561/6392/0016 (3) 

Είσπραξη εσόδων Ν.Π.Δ.Δ. από τις Δημόσιες Οικονομι¬ 
κές Υπηρεσίες (Δ.Ο.Υ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4 του άρθρου 106 Ν. 
2362/1995 (ΦΕΚ247Α') «Περί λογιστικού ελέγχου των δα¬ 
πανών του Κράτους και άλλες διατάξεις». 

2. Τις διατάξεις του Ν.Δ. 356/1974 «Περί Κώδικα εί¬ 
σπραξης Δημοσίων εσόδων (ΚΕΔΕ)». 

3. Την υπ’ αριθμ. 2024387/2870/0022/5.4.1990 απόφα¬ 
ση του Υπουργού Οικονομικών η οποία κυρώθηκε με την 
παρ. 9του άρθρου 24του Ν. 1884/1990 (ΦΕΚ81Α/1990). 

4. Την υπ’ αριθμ. 14650/Δ10Ε 85 (ΦΕΚ 519/τ.Β'/ 
17.3.2004) απόφαση του Πρωθυπουργού και του Υπουρ¬ 
γού Οικονομίας και Οικονομικών με την οποία εκχωρείται 
αρμοδιότητα στον Υφυπουργό Οικονομίας και Οικονομι¬ 
κών 

5. Το υπ’ αριθμ. 45/14.9.2004 έγγραφο της Δημοτικής 
Επιχείρησης Ύδρευσης- Αποχέτευσης - Καθαριότητας 
Δήμου ΑΞΙΟΥ (Δ.Ε.Υ.ΑΚ) και το έγγραφο υπ’ αριθμ. 179/ 
18.11.2004 της Δημοτικής Επιχείρησης Ύδρευσης Απο¬ 
χέτευσης Δήμου Νέας Κίου. 

6. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη των εσόδων της Δημοτικής Επιχείρησης 
Ύδρευσης - Αποχέτευσης καθαριότητας Δήμου Αξιού 
(Δ.Ε.Υ.ΑΚ) και της Δημοτικής Επιχείρησης Ύδρευσης 
Αποχέτευσης Δήμου Νέας Κίου (ΔΕ.Υ.Α.Ν.Κ.) 

2. Από το ποσό που εισπράττεται υπέρ του ανωτέρω πα- 
ρακρατείται ποσοστό 10% ως δαπάνη βεβαίωσης και εί¬ 
σπραξης. 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης αποζη¬ 


μίωσης όπως και αποδιδόμενες τοκοχρεολυτικές δόσεις 
για απόσβεση δανείων μισθωτών, δεν λαμβάνονται υπό¬ 
ψη στο ποσοστό συμμετοχής. 

3. Τα ποσά που παρακρατούνται κατατίθενται σε ειδικό 
λογαριασμό που τηρείται στην Τράπεζα της Ελλάδος με 
την ονομασία «Δικαιώματα βεβαίωσης και είσπραξης εσό¬ 
δων υπέρ τρίτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. Μ 8415.4/02/04 (4) 

Ένταξη στην επικουρική ασφάλιση του ΚΠΥ υπαλλήλων 
της Πλοηγικής Υπηρεσίας. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του αρθ. 19 παρ. 1 και 2 του Α.Ν. 
1150/1938 «Περί Πλοηγικής Υπηρεσίας» (122 Α'). 

2. Τις διατάξεις του Β. Δ/τος της 16/19.1.1939 «Περίτων 
εκ του Κεφαλαίου Πλοηγικής Υπηρεσίας παρεχομένων 
συντάξεων»" (26 Α'). 

3. Τις διατάξεις της παραγ. 5 του άρθ. 6 του Ν. 
1953/1939 «Περί τροποποιήσεως και συμπληρώσεως του 
Α.Ν. 1150/1938 (373 Α'). 

4. Τις διατάξεις του αρθ. 2του Ν.Δ. 200/1941 «Περίτρο- 
ποποιήσεως και συμπληρώσεως της “Περί Πλοηγικής 
Υπηρεσίας κειμένης νομοθεσίας”» (205 Α'). 

5. Τις διατάξεις των: αρθ. 6 (παρ. 1), αρθ. 7 (παρ. 4), αρθ. 
14 (παρ. 4), αρθ. 19 (παρ. 1) και αρθ. 37του Ν. 3142/1955 
«Περί Πλοηγικής Υπηρεσίας» (43 Α'). 

6. Τις διατάξεις των άρθ. 44 και 45 του Β. Δ/τος της 29 
Μαρτίου 1958 «Περί εκτελέσεως του Ν. 3142/1955 περί 
Πλοηγικής Υπηρεσίας» (44 Α'). 

7. Τις διατάξεις του αρθ. 1 του Π.Δ/τος 299/1973 «Περί 
συστάσεως τακτικών θέσεων, οδηγών αυτοκινήτων και 
μηχανοτεχνιτών...»(239 Α'). 

8. Τις διατάξεις των αρθ. 27 (παρ. 4 ) και 32 του Ν. 
1085/1980 «Περί ελάχιστης εις το ΝΑΤ ασφαλιστικής προ¬ 
στασίας και άλλωντινών διατάξεων»" (255 Α'). 

9. Τις διατάξεις του αρθ. 1 (παρ. 1) και 3 (παρ. 8) του Ν. 
1476/1984(136 Α'). 

10. Τις διατάξειςτου Ν. 1583/1985 «Συνταξιοδοτικά θέ¬ 
ματα του προσωπικού με σχέση εργασίας ιδιωτικού δι¬ 
καίου του Δημοσίου, των ΟΤΑ και των άλλων Ν.Π.Δ.Δ που 
διορίζεται σε μόνιμες θέσεις σύμφωνα με τις διατάξεις 
τουΝ. 1476/1984...» (222 Α'). 

11. Την υπ’ αριθμ. 44001/1516/9.4.1985 ΥΕΝ/ΔΟΛ 4 
υπουργική απόφαση «Διορισμός σε μόνιμες θέσεις προ¬ 
σωπικού Πλοηγικής Υπηρεσίας». 

12. Τις διατάξειςτου αρθ. 38του Ν. 2190/1994 Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης (28 Α'). 

13. Την υπ’ αριθμ. 3541.5/06/97/19.12.1997 απόφαση 
Υπουργού Εμπορικής Ναυτιλίας περί αποδοχής της υπ’ 
αριθμ. 674/1997 Γνωμοδότησης του Ν.Σ.Κ. (ΓΤμήματος) 
σχετικά με την εφαρμογή των διατάξεων του Ν. 
2084/1992. 

14. Τις διατάξεις των παραγ. 4 και 5 του άρθ. 1 του Ν.Δ. 
489/1974 «Περί τροποποιήσεων διατάξεων περί Μ.Τ.Π.Υ 
κλπ.» (203Α'). 

15. Τις διατάξεις των αρθ. 1 και 2 του Ν. 2683/1999 Κύ¬ 
ρωση του Κώδικα Κατάστασης Δημοσίων Πολιτικών Διοι¬ 
κητικών Υπαλλήλων και Υπαλλήλων ΝΠΔΔ και άλλες δια¬ 
τάξεις (19 Α'). 

16. Τις διατάξεις του άρθ. 20 του Ν. 2676/1999 Συγχώ¬ 
νευση Ασφαλιστικών Ταμείων, οφειλές ΙΚΑ... (1 Α'). 

17. Το από 13.5.2003 αίτημα ένταξης στην επικουρική 
ασφάλιση του ΚΠΥ των ενδιαφερομένων. 

18. Τις διατάξεις του Π.Δ. 175/2002 «Οργανισμός Διάρ¬ 
θρωσης και Λειτουργίας Γενικής Γραμματείας Λιμένων 
και Λιμενικής Πολιτικής». 

19. Τις διατάξεις του αρθ. 7του Ν.Δ. 496/1974 Λογιστι¬ 
κό των Ν. Π.Δ.Δ. (204Α'). 

20. Το υπ’ αριθμ. 5114.04/42/2003/16.6.2003 έγγραφο 
του ΥΕΝ/ΔΠΠ Ιο. 

21. Το υπ’ αριθμ. Φ. 80000/19709/967/30.9.2003 έγγρα¬ 
φο του Υπουργείου Εργασίας. 

22. Την υπ’ αριθμ. Μ. 8413.4/04/04/11.11.2004 απόφα¬ 
ση Υπουργού Εμπορικής Ναυτιλίας περί αποδοχής της 
υπ’ αριθμ. 334/2004 Γνωμοδότησης του Νομικού Συμ¬ 
βουλίου του Κράτους. 

23. Την υπ’ αριθμ. μ. 8415.4/01/14/20.12.2004 απόφαση 
Υπουργού Εμπορικής Ναυτιλίας περί αποδοχής της υπ’ 
αριθμ. 1891/2004 (θέμα δον) Γνωμοδότηση του Συμβου¬ 
λίου Πλοηγικής Υπηρεσίας, αποφασίζουμε: 

Την ένταξη στην ειδική επικουρική ασφάλιση του Κεφα¬ 
λαίου Πλοηγικής Υπηρεσίας (Κ.Π.Υ) τωνπαρακάτω δικαι- 
ωθέντων μονίμων υπαλλήλων της Πλοηγικής Υπηρεσίας: 

α. ΑΝΔΡΟΥΤΣΑΚΟΣ Σπυρίδων οδηγός αυτοκινήτου. 

β. ΚΩΝΣΤΑΣ Ελευθέριος οδηγός αυτοκινήτου. 

γ. ΠΑΠΑΔΟΓΓΟΝΑΣ Δρακούλης οδηγός αυτοκινήτου. 

δ. ΚΑΡΑΝΤΑΝΗΣ Λάζαρος μηχανοτεχνίτης. 

Η ένταξη των παραπάνω υπαλλήλων στην επικουρική 
ασφάλιση του ΚΠΥ θα γίνει σύμφωνα με τις διατάξεις της 
κείμενης νομνοθεσίας περί «Πλοηγικής Υπηρεσίας» και 
με τους παρακάτω ειδικότερους όρους και προϋποθέ¬ 
σεις: 

1. Ο χρόνος ασφάλισης στο Κεφάλαιο Πλοηγικής Υπη¬ 
ρεσίας (ΚΠΥ) αρχίζει την 9η Απριλίου 1985 ημερομηνία 
κατά την οποία μονιμοποιήθηκαν και κατέλαβαν μόνιμες 
οργανικές θέσεις στην Πλοηγική Υπηρεσία (Π.Υ). 

2. Οι ασφαλιστικές εισφορές των παραπάνω εργαζομέ¬ 
νων θα παρακρατούνται και καταβάλλονται σύμφωνα με 
τις κείμενες διατάξεις περί Π.Υ. 


3. Οι αναδρομικές ασφαλιστικές εισφορές των εργαζο¬ 
μένων υπέρ ΚΠΥ (που ανέρχονται στο 3% επίτου συνόλου 
των μηνιαίων αποδοχών των) θα υπολογιστούν σύμφωνα 
με τις αποδοχές που ελάμβαναντην 13η Μάΐου 2003 ημε¬ 
ρομηνία που υπέβαλαν στην Πλοηγική Υπηρεσία την σχε¬ 
τική αίτηση για την ένταξή των στην επικουρική ασφάλιση 
στο ΚΠΥ. 

4. Το συνολικό ποσό των αναδρομικών ασφαλιστικών 
εισφορών (που θα υπολογιστεί από το Λογιστήριο της 
Πλοηγικής Υπηρεσίας) θα καταβληθεί στο ΚΠΥ σύμφωνα 
με τον έναν από τους παρακάτω δύο τρόπους που θα επι- 
λέξει ο κάθε ενδιαφερόμενος μετά από υπεύθυνη δήλω¬ 
ση που θα υποβάλλει στην αρμόδια Υπηρεσία. 

α) Καταβολή του συνολικού ποσού εφάπαξ ή τμηματι¬ 
κά σε χρονικό διάστημα δύο μηνών από της κοινοποιήσε- 
ωςτης παρούσης και με έκπτωση 10%. Το ποσό θα κατα¬ 
τίθεται στον λογαριασμό ΝΑΤ/ ΚΠΥ 26111 που τηρείται 
στην Τ ράπεζα Ελλάδος. 

β) Καταβολή του ποσού σε 50 μηνιαίες ισόποσες δόσεις 
που θα παρακρατείται από τις μηνιαίες αποδοχές των εν¬ 
διαφερομένων, θα επιβαρύνονται δε με ετήσιο επιτόκιο 
6% (του αρθ. 7του Ν.Δ. 496/1974). 

5. Σε περίπτωση απομάκρυνσης τινός έκτης Υπηρεσίας 
και πριν την εξόφληση του συνόλου των οφειλομένων 
αναδρομικών εισφορών δεν χορηγείται σύνταξη. 

6. Ισχύς της παρούσης από της κοινοποιήσεώς της. 

Η απόφαση αυτή να κοινοποιηθεί για εκτέλεση και να 
δημοσιευθεί στην Εφημερίδα της Κυβερνήσεως. 

Πειραιάς, 20 Δεκεμβρίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

(5) 

Χορήγηση άδειας άσκησης επαγγέλματος Κοινωνικού 
Λειτουργού στην Τσακανίκα Αγγελική του Πέτρου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 7109/10.12.2004 απόφαση του Νο¬ 
μάρχη Αθηνών χορηγείται στην Τσακανίκα Αγγελική του 
Πέτρου άδεια ασκήσεως επαγγέλματος Κοινωνικού Λει¬ 
τουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίίρ: νννννν.θί^Γ - 6-ΓΠ3Μ: ννθβΓηβδΙθΓ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410) 597449 
(26610) 89 127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 

Περίοδος 

Α' 

Α 

Α' 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαιΌ 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοπι και μέχρι 100 σελίδες σε 5 βυΐΌ προσαυξανόμενη 
κατά 1 Θυτο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ίεχ :210-9472556 ϊπΙθπιθΙ : ΙιΙΙρ://νννννν.Θΐ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίθτπθΐ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘΓηβί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































